Mrs... det burde da i det minste ha stått "ms.".
ROBERT HANSON & SOL BERGSTEIN INVITERER DEG TIL Å FEIRE KJÆRLIGHET
Mannen min skal gifte seg med mannen din.
- Ja. - Lurer på hvordan de avgjorde
hvem som skulle stå øverst.
Et relevant spørsmål, men jeg vil heller fokusere på den heslige skrifttypen.
Hvis du myser litt, kan du se en løve.
Det er virkelig i ferd med å skje.
Dra meg i fingeren.
Nei, ikke tale om. Du lurte meg én gang.
Nei, dra av meg ringen!
- Sånn. - Takk.
Rart, ikke sant?
Ta den av for godt før bryllupet.
Jeg tror ikke jeg vil gå. Jeg har ikke fått innbydelse.
Drøm videre. Sol kommer sikkert til å be deg utføre en fortolkende dans.
Det klarer jeg nok ikke. Jeg kunne alltids prøve, men...
Jeg pleier som regel å la kroppen min føre meg i øyeblikket.
Det der bør du absolutt ikke gjøre.
Ta-da! Det første svaret på innbydelsen.
Hvem er det fra?
Frankies fetter, Donald.
Inviterte vi ham?
Du insisterte, så vidt jeg husker.
Stemmer. Han er god til å danse.
Hvis folk er sjenerte, får han dansen i gang.
Han tar både villaksen og kyllingen. Han er en stor danser.
Jeg syns fortsatt det er vilt at vi ikke skal servere rødt kjøtt.
Ring, ring. Hallo?
Det er en gråtende mamma-ku som lurer på hvor barna er.
- Hei! - Spit!
Spit, hvor er du? Hei.
Der er han, jo! Kom her!
Jøss, han er tjukk.
Takk for at du passet på ham.
Han oppførte seg pent...
bortsett fra da han spydde i senga mi, men han spiste det opp.
Han er omtenksom sånn.
Han var også omtenksom og spiste to bier, en tresleiv og yndlings-Spanxen min.
- Har jeg fått noe post? - Å, ja da.
Det hadde vært lettere om demokratledelsen flyttet hit.
Hallo, kokk. Fortell hva du lager i dag.
Glidemiddel.
- Frankie forgrep seg på meg verbalt. - Velkommen i klubben.
Bruker du det til... voksne fuktighetsformål?
- Ja. - Det gjør vi begge to.
Nei. Niks.
Nei til alt dette. Jeg tar med meg hunden min og går.
Vil du ikke si hei til Guy?
Hei, Guy. Nå må jeg gå.
Visste du at 84 % av kvinner over overgangsalderen har smerter ved samleie?
Hvorfor sier du de ordene?
Fordi jeg tror sjefen i et kosmetikkfirma
kan være interessert i et produkt kundene hennes trenger.
Vi fokuserer på de yngre.
Du går glipp av et svært marked. Vet du hva de putter i glidemidler?
Parabener. Glyserin. Silikon.
Dette inneholder kun naturlige, økologiske ingredienser.
Fra gård til vagina.
Kvinner putter fæle kjemikalier i kroppene sine.
Problemer er at ingen snakker om det.
Nei, mamma. Problemet er at du snakker om det.
Kom, Spit. Vi lar de tarvelige damene være.
Vent!
- Mamma, da! - Tenk over det, bare.
Eller bruk det selv. Glidemiddel er for alle.
Herregud. Vi kommer aldri tilbake.
Hvor skal du hen?
- God morgen. - God morgen.
- Jeg skal kjøpe golfsko. - Ja, vi skal spille golf.
Skal du det?
Og du? Du slår meg ikke som en golf-fyr, Guy.
Jeg gjør det for Harris. Han elsket golf.
Fyren du spiste?
Fyren han spiste.
Dere, jeg kan kjøpe med noen landganger.
Det blir godt sammen med suppa.
Flott! Jeg elsker landganger!
Ses senere.
Dette må du forklare for meg, Grace.
Når du spiser en landgang og så spiller 18 hull,
lar du pisspreiket være igjen, eller tar du det med?
Du hater golf. Du lot bare som om du likte det for Roberts skyld.
Hva er det som er ekte, Grace? Hvem er du?
Seriøst? Du skrev nettopp Sols influensavaksine på kalenderen vår.
Jeg må minne ham på det. Han husker det aldri.
- Kan du minne meg på å minne ham på det? - Stå helt stille, Frankie.
Jeg skal ta bilde av sykdommen din.
Ok, kanskje jeg og Sol står hverandre litt for nær,
men jeg snakker i det minste med eksen min.
Jeg snakker med Robert.
Faktisk kommer han innom senere for å låne permen med selskapsfirmaer.
Så det er greit for deg å være sammen med eksen din, men ikke for meg?
Det er greit om min 1,90 m høye,
fortsatt gutteaktig kjekke elsker er her.
Nå skjønner jeg hva du driver med. Tilfeldig møte.
Erica Kane gjorde det mot Dimitri Marick i All My Children.
Det endte med at en døde og kom igjen som tvilling
og så døde igjen i en kornsilo.
Jeg liker det.
Hva med dette?
En håndkrem som også er fotkrem og øyekrem?
- Tre-i-én er populære nå. - Fire-i-én er populære nå.
Lager noen fem-i-én?
Hvis vi har alt i ett produkt, hvordan får vi solgt de andre?
Er tiden inne for potpurri igjen?
Er det 1989 i bestemors undertøyskuff?
Greit. Jeg prøver bare å tenke utenfor boksen, Adam.
Det er en grunn til at Alberto VO5 dør.
Det er fordi Alberto VO6 ikke finnes. Vi trenger noe nytt.
Derfor foreslo jeg lotion-sokker,
som jeg vet du hater, og ikke burde nevnes nå, men...
Likevel nevner du det, Stephen. Ingen vil ha lotion-sokker.
Du må slutte å si det.
Skal vi ringe moren din?
Hun er så flink til å finne på nye ting.
- Ja, det var hun. - Hun var det.
Nei. Mor er ikke den eneste i familien som har supre ideer.
Det tror jeg nok hun er.
- Nei. - De er enige.
Å, ja? Vel, gjør dere klare... for jeg har en idé.
Desinfiserende håndgelé? Bananer? Brukte papirlommetørklær?
Er det hårgelé?
Det er glidemiddel.
Fuktighet for skjeden. Ekkelt, ikke sant? Feil.
84 % av kvinner over overgangsalder
har smerter ved samleie på grunn av tørr skjede.
- De trenger hjelp. - Det gjør de sikkert,
- men prøver vi ikke å satse på yngre? - Nei, vi prøver å tjene penger,
og det er dobbelt så mange tørre som våte skjeder der ute,
og ikke bare gamle skjeder. Unge skjeder er også tørre.
Glidemiddel er for alle!
Men vi selger skjønnhetsprodukter...
Erica, kundene våre har tørrhet i skjeden og/eller vaginal atrofi.
Det må vi gjøre vakkert.
Vi prøver med en uformell fokusgruppe.
Vi prøvekjører glidemiddelet og avlegger rapport på fredagsmøtet.
Fokusgrupper er ikke sånn.
Det var derfor jeg kalte den uformell.
Jeg har ikke kjæreste nå. Det er slutt med Greg igjen.
- Bra! - Tåre.
Prøv Barry i regnskap. Han er desperat.
Ikke morsomt. Han prøver.
- Ingen bringer det videre. - Ok.
Spørsmål: Hvem skal du bruke det med?
Var det ikke for din vakre håndskrift, hadde jeg sparket deg for lengst.
Ja. Men du ville ansatt meg igjen fordi du savnet meg.
Og så ville jeg sparket deg igjen for moro skyld.
Dette kan spises også.
Å. Da, så...
Sikker på at det ikke blir pinlig med Robert?
Før eller siden må vi jo si det til ham. Det kan like godt bli i kveld.
Det er så flott at du hjelper ham med bryllupet.
De fleste ektepar som skiller lag,
flyr ustanselig i strupen på hverandre.
Men dere to er så snille mot hverandre, det er... beundringsverdig.
Jeg er bare så glad på hans vegne... og Sols også.
Og for homofile generelt.
Alle de nye rettighetene de har, og paradene.
Unnskyld, men døren ut til gaten var åpen.
Frankie glemmer alltid å låse den.
- Hei, hvordan går det? - Jeg henter permen.
- Du redder meg. - Hei, Robert.
- Guy? Hva gjør du her? - Hei.
Rappellerer ikke du ned en isbre et sted?
Nei, jeg er her. I La Jolla.
Hvorfor har du ikke ringt?
- Altså... jeg har vært... opptatt. - Med hva da?
Med meg, Robert. Han har vært opptatt med meg.
- Jøss. - Jeg hadde tenkt å si det til deg.
Grace og jeg møtte hverandre for rundt tre uker siden,
- og siden har det vært... - Magisk.
Livsbejaende. Forvandlende.
Ja. Jeg er glad... på deres vegne.
Og Robert, jeg fikk bryllupsinnbydelsen,
og jeg kommer sammen med Guy.
- Kanskje vi kunne møtes, alle sammen. - Ja, gjerne det.
- Jeg ringer deg, så kan vi... - Avtale.
- Ja da.
Jeg bør gå nå. Takk.
Ja, jeg må gå nå. Hun låner meg denne permen.
Jeg vil ikke kjede deg med detaljene.
Det er ikke magisk eller livsbejaende eller forvandlende.
Flott å se deg, Robert.
- Deg òg, Guy. Ha det. - Ha det.
Det var jammen moro.
Hva skyldes dette hyggelige overraskelsesbesøket?
Jeg var i området, så jeg tok med noen av tingene dine
fra strandhuset, siden du var så snill å gi meg brødmaskinen min.
Og så bakte jeg et brød til deg.
Og margarin. Vegetabilsk smør.
- Formet som ei høne. - Det er en hane.
Der er kammen, ja.
Og så må jeg minne deg på å ta influensavaksine.
Og fortelle at det er siste gang jeg minner deg på det,
for vi må lære oss å sette grenser med hverandre.
Det er så godt. Smak.
- Jeg hadde i ekstra salt. - Og det er helt perfekt.
Her, ta litt margarin.
Å, gud. Ikke stikk en kniv i den. Den er nesten levende.
Bare litt av halen, kanskje.
- Ok. Hva var det jeg sa? - Grensesetting.
Ja! Det må vi lære oss. Ingen flere overraskelsesbesøk.
Jeg innser at jeg gjør det nå, men vi må slutte.
Greit, men hvorfor kjørte du helt hit
og tok med brød og smør til meg,
samt en tallerken som teknisk sett tilhører oss begge?
Det er et sombrero-fat.
Og alt er spill for å finne ut hvorfor jeg ikke er invitert i bryllupet.
Pokker, så god du er.
Hva er det du snakker om? Selvsagt er du invitert.
- Er jeg det? - Ja.
Grace fikk en innbydelse, men ikke jeg.
Den er på vei.
Vel... bra.
- Det er bra. - Ja.
HEI FRANKIE. SKAL VI SPISE LUNSJ I DAG?
Å, pokker. Det glemte jeg.
Hvem er Jacob?
Å, bare en fyr jeg dater.
Ikke dater, egentlig. Vi går ut.
Eller, vi går ikke ut. Det er mer uforpliktende.
Nei. Grensesetting.
OMG MÅTTE NOE M/EKSEN
IMORG?
Det betyr at han skriver.
Jeg vet det. Er jeg eksen din, ikke Sol?
Du er eksen min, Sol.
Å, for en lettelse.
DA SIER VI I MORGEN
FLOTTERS
Å, jeg skulle ha skrevet "flotters" med et åtte-tall.
Neste gang.
- Jeg kan bestille nå. Det blir bare meg. - Ja vel, sir.
Jeg elsker å kjøre fort. Kjørte jeg for fort?
Nei. Det er kjempegøy når du kjører fort.
Det stakkars ekornet er kanskje ikke av samme oppfatning...
- Bip, bip! Bip, bip! - Vær så god.
- Beklager at jeg er sen. - Hva gjør han her?
Jeg sa vi burde treffes alle sammen, så hvorfor ikke i dag?
Er det en dårlig idé?
Nei da. Golf passer flott til trekanter.
Jeg starter.
Det var noen som hadde kjørt over et ekorn.
Du tar deg flott ut, Guy.
Det er som å se deg da du varmet opp før en collegekamp.
Flørter du med ham?
Jeg mimrer. Han er min eldste venn.
Høres ut som du har lyst til å flette håret hans.
Han har flott hår.
Jeg har ikke tenkt å snakke med deg om menn.
Ingen er så åpensinnet.
Snakker dere om meg?
Selvsagt snakker vi om deg, dummingen!
Hvorfor er du egentlig her?
Slo det deg aldri
at det ikke er greit for meg at du er her i dag?
For det første, nei.
For det andre sa han at du sa alt var greit mellom oss,
at du liker parader. Så nå jeg er helt forvirret, Grace.
Er alt greit mellom oss, eller ikke?
Siden du sa det, antok jeg at det var sant.
Fytti katta! Herregud! Det der var bra!
- For en flink golfspiller du er! - Å, takk, vennen.
- Var ikke det bra? - Jo!
- Flott slag, min venn. - Å, takk.
- Den ruller fortsatt. - Jeg kunne ikke følge den engang.
Dette er kjærlighet, eller hva?
Å fly mot en hemmelig himmel.
Å få tusen slør til å falle hvert sekund.
Først, gi slipp på livet og så endelig ta et steg uten føtter.
Hva?
Rumi.
Det var... Det var vakkert.
Jeg har tenkt å bruke det.
Det gjorde du jo nettopp.
Nei, i bryllupet.
Jeg ble spurt om å vie Robert og Sol.
Jeg mener, gosj, så perfekt, hva?
Jeg sa til Guy at vi ikke hadde noen til å vie oss ennå,
og han sa han hadde viet folk over hele verden, og, du vet,
Sol vil ha en flerkulturell bryllupsseremoni, så...
Jeg tilbød meg å gjøre det.
- Og du sa ja. - Så klart.
Sol sa det var bashert. Det betyr "skjebnebestemt".
Jeg lærer meg litt jiddisk.
Uttalen din er fæl.
Jeg har en idé. La oss gå rundt hele banen, hva?
- Tuller du? - Ja, jeg tuller!
Vi har bare tre friske knær til sammen, så jeg sier: til vognene!
Jeg kjører.
Vi må skaffe et stempel, Barry.
Hva om jeg rømte og moret meg med din identitet?
Lykke til med å more deg med min identitet.
Jeg var enebarn. Jeg pleide å leke med en teiprull.
Jeg kalte ham "Teipen".
- Du er morsom til å være regnskapsfører. - Ja. Lista ligger temmelig lavt.
Hvor lenge har du jobbet her?
Ni... hundre år.
Da var du her da Sharon fikk sammenbrudd.
Ja, hun fikk det på pulten min.
Men alt endte bra, hun har det fint nå, og jeg fikk ny pult.
Du ser glasset som halvfullt, ikke sant, Barry?
Jeg prøver.
Ba du virkelig alle gå hjem og bruke glidemiddel?
- Det er bare så... - Upassende.
Råkult.
Jeg har litt til overs, hvis du vil prøve det.
Nei. Jeg har ingen å bruke det med.
- Har du ikke kjæreste? - Niks.
Da må du få deg en, Barry.
Tror jeg prøver å få meg en akkurat nå.
- Hva leter du etter? - Frankies innbydelse.
- Jeg sendte den. - Hun har ikke fått den.
Kanskje du bør ta det opp med postvesenet.
Får du dette til å handle om postvesenet...
De har gjort feil før.
Fordi de ikke blir bevilget nok penger.
Derfor er privatisering en god idé.
Jeg vil ikke krangle om dette igjen.
Hvorfor begynte du, da?
Det er rart at den eneste personen
som ikke har fått innbydelsen, er Frankie.
Jeg sendte en til henne. Jeg kan sende en til, hvis du vil,
- men jeg liker ikke det du antyder. - Jeg antyder ikke.
Jeg postulerer at du på passiv-aggressivt vis,
ved et uhell og med vilje, glemte å sende en innbydelse til Frankie.
Sol, kan jeg få spørre deg om
hvorfor fetter Donald ble invitert i bryllupet vårt?
Og hvorfor vi skal servere villaks, ikke oppdrettslaks,
men villaks, og ikke rødt kjøtt?
Og hvorfor må DJ-en spille
ikke bare gamle låter, men gamle låter med et positivt, miljøvennlig budskap?
- For meg. - Nei, for Frankie.
Vi har kranglet om henne i månedsvis,
og nå tror du jeg lot være å invitere henne med vilje,
og at du på magisk vis ikke ville legge merke til det!
Du ville ikke ha blitt så sint hvis du ikke har dårlig samvittighet for noe!
Det føles som om jeg flyr mot en hemmelig himmel uten føtter.
Hva for no'?!
- Det kribler, liksom. - Og duften...
Og konsistensen...
Vent, brukte du det med Greg?
Ja. Vi er sammen igjen.
- Å, herregud. - Å, gud!
Ja da, ja da. Men det må inneholde kokos,
for skjeden min svulmet opp, noe Greg likte,
men så gjorde vi noe annet, og halsen tettet seg.
Og nå skal munnen din tette seg. Hva med deg, unge dame?
Jeg brukte det på meg selv, og det var helt fantastisk.
Fy for pisspreik. Du brukte det ikke på deg selv.
Hvem brukte du det med, da?
Vennen min, Eric, og så eksen min, John, og så Eric igjen.
Det er en lang historie. Din tur.
Det handler ikke om hvem det var, men hva du syntes om det. Så...
Barry gikk på Stanford.
Jeg blåser i teite Barry. Hvem var inni deg i går kveld?
Dette er vanskeligere enn du sa.
Brett hjørnene. Nei, brett hjørnene.
De er runde. De kan ikke brettes.
Bare en mektig heks greier dette her.
- Jeg greier det. - Der ser du.
Hvis dette lakenet kunne snakke, ville det ha sagt:
"Jeg bretter meg selv i fasonger for deg, Guy.
Det føles ikke særlig bra, men det stanser meg ikke. Jeg er vant til det."
Gi meg det. Herregud.
Jeg bretter ikke meg selv i fasonger.
Bortsett fra en golfspiller... en landgang-elsker...
Har du plutselig blitt ekspert på menn?
Tja, jeg sjonglerer et par av dem med stor dyktighet.
Jeg har satt grenser med Sol.
Jeg rota til en lunsj med Jacob, men vi har gjort en ny avtale.
Når du er i et nytt forhold med noen du bryr deg om,
og du vil de skal være tilfreds,
så lyver du... så de skal fortsette å være tilfreds.
Hva er det du er så redd for?
Jeg er redd for at hvis jeg ikke gjør tingene Guy liker,
finner han noen som gjør det, og i hodet mitt heter hun Dahlia,
og hun har lang hals og mørkt hår og veldig grønne øyne.
- Seriøst? Dahlia er grunnen? - Ja.
Vet du hva tanten min, Jennifer, pleide å si?
"Tha sou gamiso to hotio."
Det hørtes fint ut, men hva betyr det?
Det betyr: "Jeg knuller landsbyen din."
Vet ikke hvorfor, men det passet alltid så godt.
- Hallo. Jeg er hjemme. - Der er han.
Snakk med ham nå med det samme.
Jeg kan ikke nå. Jeg bretter.
Nei. Ikke mer bretting.
- Ferdig. Gå og gjør det! - Er det noen hjemme?
Ellers blir du landgang-elsker resten av livet.
Hei, skjønnhet! Hei, Frankie - lyst på litt fisk?
Dette handler ikke om meg!
Jeg har muslinger. Liker du muslinger?
Å, jeg elsker muslinger!
Hva var det?
Det var Frankie som minnet meg på at jeg ikke liker muslinger.
Kommer hun til å fortsette sånn?
Sannsynligvis. Guy, det er noe jeg må si deg.
Det er ikke greit mellom Robert og meg.
Det er ikke greit at du skal vie dem.
Jeg hater landganger.
Jeg hater alle sandwicher med mystisk kjøttpålegg.
Og jeg hater golf. Jeg hater alt ved det.
Jeg hater gresset og vognene. Jeg hater setene i vognene.
Rumpa mi blir svett av dem.
- Og så hater jeg å svømme. - Jeg har ikke bedt deg gjøre det.
Jeg vet det. Jeg sier det bare.
Hvorfor har du ikke sagt fra før?
Jeg vet ikke hvordan man gjør det.
Spesielt ikke overfor noen jeg virkelig liker.
Ok. Så... du liker meg virkelig?
Jeg tror det.
- Var det noe mer? - Jeg tar gjerne litt fisk!
- Vi sa ingen flere overraskelsesbesøk. - Dette er det siste, jeg sverger til Gud.
Hvilken gud?
Den du er på god fot med for øyeblikket.
Jeg har hatt noen fine samtaler med den hawaiiske guden, Kanaloa.
Jeg har noe til deg.
Beklager at du ikke fikk din da alle andre fikk sine.
Det er greit. Jeg har ikke engang laget en fortolkende dans, eller noe.
Unnskyld.
Om det får deg til å føle deg bedre, så kranglet vi så busta føyk.
Det får meg ikke til å føle meg bedre.
Det hadde vært bedre om jeg fikk min da Grace fikk sin.
- Oi, sann. - Det kan man si.
Robert kommer til å drepe meg.
Og jeg burde nok la ham gjøre det.
Nå ble jeg skikkelig flau.
Ikke vær det. Alle kunne ha gjort den feilen.
Hva skal jeg gjøre med bryllupet ditt?
- Det er sikkert ikke lett for deg. - Nei.
Jeg ble så opptatt av å ikke bli invitert,
at jeg ikke har fått tenkt over om jeg egentlig vil gå.
Vil du det?
Jeg... burde det.
- Det var ikke det jeg spurte om. - Du vil jeg skal komme.
Heller ikke det jeg spurte om.
Har du vært i kontakt med underbevisstheten din?
Joanne, mener du? Hun kommer til å boltre seg.
Jeg burde ringe henne.
Hei, Joanne?
Hva har hun å si?
Å, Sol, jeg vil ikke komme i bryllupet ditt.
Det ville bli for vondt.
Det gir vel mening.
Kanskje jeg burde kontakte min underbevissthet.
Hva har Armando å si?
At jeg føler meg ganske splittet for tiden.
Når jeg er med Robert, engster jeg meg for deg.
Når jeg er med deg, engster jeg meg for Robert.
Jeg kan ikke være to steder samtidig.
Du har rett i dette med grensesetting,
og... vi må gjøre noen skilsmisse-saker,
som å underskrive papirer og...
flytte ut av huset vårt.
- Ja. - Tiden er inne.
Joanne er enig.
Å, faen!
Jeg er for sen. Det er min skyld.
Jeg løp.
Dårlig kondis.
De syntes så synd på meg fordi jeg ble sittende alene igjen
at jeg fikk gratis ostekake.
Jeg er så lei meg.
Jeg fikk nettopp en veldig intens innsikt med Sol,
som førte til et helt skred av aha-opplevelser.
Sakk ned farten. Jeg bestiller ostekake, jeg òg.
- Det er greit, jeg er nesten ferdig. - Å, jeg har så dårlig samvittighet.
Hør her, jeg skjønner det.
Men så er det noe med å bli sittende alene to ganger på én uke.
Ring meg heller når dere har funnet ut av det.
Men vi har funnet ut av det.
Tror jeg. Jeg vet ikke.
Underbevisstheten min er helt på tuppa. Jeg må finne ut av det med henne.
Si fra når du har gjort det.
- Robert? - Kom inn.
Guy er ikke din prest.
Han er min kjæreste og mitt følge i bryllupet ditt...
I det store, feite homse-bryllupet ditt.
Har du stormet inn i andre hus og sagt det til andre mennesker?
Jeg tuller ikke, Robert.
Er vi enige om hvilken rolle Guy har i bryllupet?
Ja. Men hvem bryr seg?
- Hva? - Du kan få tilbake permen.
Jeg trodde dette skulle være noe fint.
Det er et mareritt. Alle er forbanna.
Innbydelsene er feil. Maten er feil.
Regningene strømmer inn.
Nå må vi finne noen andre som kan vie oss.
Bryllupet er en pest og en plage.
Det er sånn brylluper er, Robert.
Det hadde du visst, om du hadde vært litt mer med i vårt eller vår datters bryllup.
Kanskje vi burde rømme. Sol ville blitt lettet.
Han ville uansett ikke ha stort bryllup.
Hva vil du ha, da?
Jeg vil ha stort bryllup.
Etter å ha gjemt meg i så mange år,
vil jeg gifte meg foran alle, deg selv inkludert.
Da burde du gjøre det.
Jeg liker at vi begge sier akkurat hva vi mener.
Lurer på om det ville vært annerledes om vi hadde gjort det for lenge siden.
Sannsynligvis ikke hvordan det endte, men turen dit hadde kanskje vært bedre.
Behold permen.
Og husk at det alltid kommer fire ekstra gjester, utover de som har sagt ja.
Fint å vite.
Jeg er så lei meg. Jeg er så lei meg.
Jeg er verdens verste forlovede.
- Hva har hun gjort med den? - Laget kollasj.
- Vil du noensinne tilgi meg? - Jeg tror det.
Jeg leste i Young Bride at det å planlegge bryllup,
kan være vanskeligere enn det første året som gift.
- Leser du Young Bride? - Når du legger det fra deg på do.
"Dette er kjærlighet. Å fly mot en hemmelig himmel.
Å få tusen slør til å falle hvert sekund.
Først, gi slipp på livet.
Så endelig ta et steg uten føtter."
Det er offisielt. Jeg hater poesi. Jeg leser heller skilsmissepapirene mine.
Det får du anledning til når vi skriver under på dem.
Det tok meg 45 jævla minutter, men jeg greide det.
- Gratulerer! - Takk.
Jeg gjør det aldri igjen.